**Roger Joseph Ebert** (\* 18. jún 1942, Urbana, Illinois, USA – † 4. apríl 2013, Chicago) bol americký filmový kritik a držiteľ prvej Pulitzerovej ceny za filmovú kritiku z roku 1975. Písal pre noviny Chicago Sun-Times a bol považovaný za najvplyvnejšieho filmového kritika USA.

Životopis
---------

Vyrastal ako syn Waltera H. Eberta a Annabel Ebertovej v Urbana v Illinois. Jeho predkovia z otcovej strany boli prisťahovalci z Nemecka, z matkinej strany pochádzali z Holandska a Írska. Ako študent na Urbana High School sa začal zaujímať o žurnalistiku a napísal prvý športový článok pre The News-Gazette v Champaign, Illinois. Začal svoju kariéru s článkami pre sci-fi magazín a bol spoluvydavateľom školských novín na svojej strednej škole. V simulácii rozhlasového vysielania získal v roku 1958 cenu Illinois High School Association State Speech Championship. Okrem University of Illinois študoval krátko na univerzite v Chicagu a na univerzite v Kapskom meste. Svoju dizertačnú prácu nedokončil.

Od polovice 60. rokov písal filmové recenzie. V období 1982 až 1999 moderoval spolu s Genom Siskelom z Chicago Tribune televízny program Siskel & Ebert, v ktorom obaja kritici hodnotili spoločne filmy. Siskel zomrel v roku 1999. Jeho nástupcom sa v septembri 1999 stal Richard Roeper z Chicago Sun-Times. Tento program bol nazývaný Ebert & Roeper a bežal až do augusta 2008.

Bol priateľom Russa Meyera a napísal scenár k filmu *Beyond the Valley of the Dolls* (1970), *Up!* (1976) – pod pseudonymom Reinhold Timme a *Beneath the Valley of the Ultra-Vixens* (1979) pod pseudonymom R. Hyde. Každý rok Ebert vydal filmové recenzie z predchádzajúceho roku knižne. Publikoval tiež klišé filmu a jednu knihu s najlepšími a najhoršími filmami z minulosti. Inicioval tiež každoročný Overlooked Film Festival v Champaign.

Od 18. júla 1992 bol ženatý s právničkou Charlie "Chaz" Hammel-Smithovou. Na začiatku roku 2002 bol u neho diagnostikovaný karcinóm štítnej žľazy. Dňa 23. júna 2005 sa stal prvým filmovým kritikom vôbec s vlastnou hviezdou na Hollywood Walk of Fame. Roger Ebert zomrel 4. apríla 2013 vo veku 70 rokov na následky rakoviny.

Ocenenia
--------

Okrem siedmich nominácií na Emmy v kategórii *Outstanding Informational Series* získal tieto ocenenia:

* 1975: *Pulitzerova cena* za filmovú kritiku roka 1974
* 2001: *Video Premiere Award* za najlepší audiokomentár k *Citizen Kane* (1941)
* 2003: *Special Achievement Award*, *American Society of Cinematographers*
* 2004: *Lifetime Achievement Award*, *Savannah Film and Video Festival*
* 2005: *CINE Lifetime Achievement Award*

Dielo
-----

* *Scorsese by Ebert.* ISBN 978-0-226-18202-5
* *Awake in the Dark: The Best of Roger Ebert.* ISBN 0-226-18200-2
* *Ebert’s "Bigger" Little Movie Glossary.* ISBN 0-8362-8289-2
* *The Great Movies.* ISBN 0-7679-1038-9
* *The Great Movies II.* ISBN 0-7679-1950-5
* *I Hated, Hated, Hated This Movie.* ISBN 0-7407-0672-1
* *Roger Ebert’s Book of Film.* ISBN 0-393-04000-3
* *Questions for the Movie Answer Man.* ISBN 0-8362-2894-4
* *Behind the Phantom’s Mask.* ISBN 0-8362-8021-0
* *An Illini Century.*
* *The Perfect London Walk.* ISBN 0-8362-7929-8
* *Your Movie Sucks.* ISBN 0-7407-6366-0
* *Roger Ebert’s Four-Star Reviews 1967-2007.* ISBN 0-7407-7179-5
* *Life Itself: A Memoir.* Grand Central Publishing, New York City, ISBN 0-446-58497-5

Referencie
----------

1. ↑  Info na pulitzer.org
2. ↑  Zeit online Film 5. spríl 2013 *Amerikas bekanntester Filmkritiker Roger Ebert ist tot*
3. ↑  Neil Steinberg: *Roger Ebert dies at 70 after battle with cancer.* Archivované 2014-12-03 na Wayback Machine v: *Chicago Sun-Times*, 4. apríl 2013 (en).

Iné projekty
------------

Commons
* Spolupracuj na Commons Commons ponúka multimediálne súbory na tému **Roger Ebert**

Externé odkazy
--------------

* rogerebert.com (Chicago Sun-Times)
* Roger Ebert Dies at 70; a Critic for the Common Man

Zdroj
-----

* *Tento článok je čiastočný alebo úplný preklad článku Roger Ebert na nemeckej Wikipédii.*

Autoritné údaje: * BnF: 14036279m
* GND: 132272741
* ISNI: 0000 0000 8359 887X
* LCCN: n80015780
* NK ČR: jx20100308005
* VIAF: 15926824
* WorldCat: lccn-n80015780